《菀菀者丛之什四章》
明代·王世贞

菀菀者丛，孔集维鸒。中一文鸟，其鸣雊雊。岂不尔类，唯尔之夸。

视棘则黍，有救在嗉。踯躅毛跣，块不得吐。凡今之良，无蹈厥队。

嗟我宰父，惟王来绥。畴不兴止，娥媌令仪。五马既同，六服孔加。

密云油油，雨窃其施。淫来无端，亦莫之何。

人有恒言，耳属于墙。堑崧践华，岂曰匪常。逝茀洋洋，至菑汤汤。

何以自明，曜灵西藏。何用重明，纤阿未扬。

机斯伏矣，懵其蹴矣。机之蹴兮，吁骇速矣。机之伏兮，伊胡忸矣。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。